Strandulveedderkopp

Strandulveedderkopp (Pardosa agricola) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett. Det latinske navnet agricola kan oversettes med kultivert eng.


== Utbredelse ==
Strandulveedderkopp er utbredt i Europa. Den finnes særlig langs kysten i Norge.


== Utseende ==
Strandulveedderkopp er lyst eller litt mørkere brun eller brunsvarte, med lysere eller mørkere flekker. Hannen er mindre noe mørkere farget enn hunnen. Den ligner ganske mye på åkerulveedderkopp, men har tydeligere ringer på beina, og den lyse midtstripen på forkroppen er smalere. Mørke individer ligner litt på Pardosa amentata. Som voksne (imago) er hunnen omtrent 8 mm, mens hannen er omtrent 6,5 mm lang (kroppens lengde).
Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.


== Levevis ==
Strandulveedderkopp finnes særlig på steder med stein og sand, som strender helt nede i strandsonen. Den kan ta seg en tur på vannet og opptrer noen ganger i store mengder der den trives. Voksne (imago) kjønnsmodne hanner og hunner finnes fra tidlig på våren. Hannene dør innen midtsommer, mens hunnene lever lengre, helt til tidlig på høsten.


== Systematisk inndeling ==
Slekten Pardosa er en gruppe som består av ca. 520 arter i verden. I Norge er det registrert 22 arter. 

edderkopper
Opisthothelae
Araneomorfe edderkopper (Araneomorphae)
Neocribellata [= Labidognatha]
Entelegynae
Ulveedderkopper (Lycosidae)
Slekten vanlige ulveedderkopper Pardosa C.L. Koch, 1847
strandulveedderkopp Pardosa agricola Thorell, 1856 - finnes i Norge, fra Europa til Kasakhstan
Underart Pardosa agricola borussica Dahl, 1908 - finnes i Litauen
Underart Pardosa agricola fucicola Dahl, 1908 - finnes Finland, Tyskland
Underart Pardosa agricola maritima Hull, 1911 = Pardosa agricola Thorell, 1856
Pardosa arenicola O. Pickard-Cambridge, 1875 = Pardosa agricola  Thorell, 1856
Pardosa arenaria Ohlert, 1867 = Pardosa agricola Thorell, 1856
Lycosa arenaria C. L. Koch, 1834 = Pardosa agricola Thorell, 1856
Lycosa agricola Thorell, 1856 = Pardosa agricola Thorell, 1856
Lycosa arenicola Smith, 1907 = Pardosa agricola Thorell, 1856
Lycosa fluviatilis Blackwall, 1861 = Pardosa agricola Thorell, 1856


== Referanser ==


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Pardosa (tysk)


== Eksterne lenker ==
(en) strandulveedderkopp i Encyclopedia of Life 
(en) strandulveedderkopp i Global Biodiversity Information Facility 
(no) strandulveedderkopp hos Artsdatabanken 
(sv) strandulveedderkopp hos Dyntaxa 
(en) strandulveedderkopp hos Fauna Europaea 
(en) strandulveedderkopp hos ITIS 
(en) strandulveedderkopp hos NCBI 
(en) Kategori:Pardosa agricola – bilder, video eller lyd på Wikimedia Commons 
(en) Pardosa agricola – galleri av bilder, video eller lyd på Wikimedia Commons 
Pardosa agricola - europspiders.com (flotte bilder)
Ulveedderkopper – edderkopper.net (norsk)